題覺庵
作者：李流謙
朝代：宋

paragraphs: 疾痛呻呼癢搔抑，人言是覺豈真覺。
問君非痛非癢時，覺何所之了不識。
要知真覺無不覺，如日出海照萬國。
雖然亦莫如是解，政恐雙睛翳金屑。
扣庵欲覓住庵人，此人此庵何地著。
蒲團紙帳睡未足，百蟲薨薨殘月白。
六窗玲瓏境超廓，箇中自有真消息。
兔走君前君不知，俊鶻豪鷹差一髮。